സ്ത്രീകളുടെ വസ്ത്രങ്ങള് കഴുകണംബലാത്സംഗ കേസിലെ പ്രതിക്ക് വ്യത്യസ്തമായ ശിക്ഷ വിധിച്ച് കോടതി ബിഹാറിലെ മധുബനിയില് യുവതിയെ ബലാത്സംഗം ചെയ്യാന് ശ്രമിച്ച പ്രതിക്ക് വ്യത്യസ്തമായ ശിക്ഷ വിധിച്ച് കോടതി. ബലാത്സംഗ ശ്രമത്തിന് ഇരയായ യുവതിയുള്പ്പെടെയുള്ള ഗ്രാമത്തിലുള്ള എല്ലാ സ്ത്രീകളുടേയും വസ്ത്രങ്ങള് അടുത്ത ആറ് മാസത്തേക്ക് സൗജന്യമായി അലക്കി തേച്ച് നല്കണമെന്നാണ് കോടതി വിധിച്ചത്. കഴിഞ്ഞ ഏപ്രിലിലാണ് കേസിനാസ്പദമായ സംഭവം നടക്കുന്നത്. അതേസമയം കേസിലെ പ്രതി ലാലന് കുമാറിന് 20 വയസ്സ് മാത്രമേ പ്രായമുള്ളൂവെന്നും അതിനാല് ജാമ്യം അനുവദിക്കണമെന്നും സമൂഹസേവനം ചെയ്യാന് പ്രതി തയ്യാറാണെന്നും അഭിഭാഷകന് കോടതിയെ അറിയിച്ചിരുന്നു. പിന്നാലെയാണ് ജഡ്ജി അവിനാഷ് കുമാര് വിധി പറഞ്ഞത്.ആറ് മാസത്തെ സൗജന്യസേവനം നടത്തിയതായി ഗ്രാമമുഖ്യന്റേയോ സര്ക്കാര് ഉദ്യോഗസ്ഥന്റേയോ സാക്ഷ്യപത്രം ഹാജരാക്കണമെന്നും കോടതി ഉത്തരവിട്ടിടുണ്ട്. മുന്പും വ്യത്യസ്തമായ ശിക്ഷാവിധികള് ഈ ജഡ്ജി പുറപ്പെടുവിച്ചിരുന്നു.ഇത് ചരിത്രപരമാണ്. ഇത് സ്ത്രീകളോടുള്ള ബഹുമാനം വര്ദ്ധിപ്പിക്കുകയും അന്തസ്സ് സംരക്ഷിക്കാന് സഹായിക്കുകയും ചെയ്യും, കുമാറിനെ നിരീക്ഷിക്കുന്ന ഗ്രാമത്തിലെ പ്രമുഖരില് ഒരാളായ ഖാതൂണ് കൂട്ടിച്ചേര്ത്തു.2012 ല് ന്യൂഡല്ഹിയില് നടന്ന കൂട്ട ബലാത്സംഗത്തിന് ശേഷം ഇന്ത്യയിലെ ബലാത്സംഗ നിയമങ്ങള് തിരുത്തിയെങ്കിലും കുറ്റകൃത്യങ്ങളുടെ എണ്ണം കൂടുതലാണ്, 28,000 ല് അധികം ബലാത്സംഗങ്ങള് 2020 ല് റിപ്പോര്ട്ട് ചെയ്യപ്പെട്ടു.